title: A Tanács (EU) 2015/2176 határozata (2015. november 23.) a belvízi hajók műszaki követelményeiről szóló szabvány elfogadásáról a belvízi hajózási szabványok kidolgozásáért felelős európai bizottságban (CESNI) és a Rajnai Hajózási Központi Bizottság (CCNR) plenáris ülésén az Európai Unió nevében képviselendő álláspontról

text:
               25.11.2015

               HU

               Az Európai Unió Hivatalos Lapja

               L 307/25

         A TANÁCS (EU) 2015/2176 HATÁROZATA
   (2015. november 23.)
   a belvízi hajók műszaki követelményeiről szóló szabvány elfogadásáról a belvízi hajózási szabványok kidolgozásáért felelős európai bizottságban (CESNI) és a Rajnai Hajózási Központi Bizottság (CCNR) plenáris ülésén az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikke (1) bekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A belvízi hajózási ágazatban az uniós intézkedéseknek az egységesség biztosítására kell irányulniuk a belvízi hajókra vonatkozó, Unióban alkalmazandó műszaki követelmények kialakításakor.

               (2)

               A Rajnai Hajózási Központi Bizottság (CCNR) keretében 2015. június 3-án létrehozták a belvízi hajózási szabványok kidolgozásáért felelős európai bizottságot (CESNI) annak érdekében, hogy különféle területeken – különösen a hajók, az információs technológia és a személyzet vonatkozásában – a belvízi hajózásra vonatkozó műszaki szabványokat alakítson ki.

               (3)

               A CESNI 2015. november 26-i ülésén várhatóan elfogad egy a belvízi hajók műszaki követelményeiről szóló szabványt (a továbbiakban: a szabvány). A CCNR plenáris ülése módosítani fogja a CCNR jogi keretét, a rajnai hajók szemleszabályzatát (a továbbiakban: az RVIR) oly módon, hogy az hivatkozzék a szabványra, kötelezővé téve azt a felülvizsgált rajnai hajózási egyezmény alkalmazásának keretében.

               (4)

               A szabvány a belvízi hajók biztonságához szükséges egységes műszaki követelményeket fekteti le. Számos rendelkezést tartalmaz többek között a hajógyártásról, a belvízi hajók felszereléséről és berendezéseiről, konkrét hajókategóriákról (például személyhajók, tolt kötelékek és konténerszállító hajók), a hajók azonosításáról, hajóbizonyítvány- és nyilvántartásmintákról, átmeneti rendelkezésekről, valamint a szabvány alkalmazására vonatkozó utasításokról. A 2006/87/EK európai parlamenti és tanácsi irányelv (1) biztosítja, hogy olyan hajók kapjanak uniós belvízi hajóbizonyítványt, amelyek megfelelnek az említett irányelv II. mellékletében a belvízi hajókra megállapított műszaki követelményeknek, amelyekkel egyenértékűvé tették a felülvizsgált rajnai hajózási egyezmény alkalmazásában meghatározott műszaki követelményeket. Ezenkívül a Bizottság 2013. szeptember 10-én elfogadta a belvízi hajókra vonatkozó műszaki követelmények megállapításáról és a 2006/87/EK irányelv hatályon kívül helyezéséről szóló irányelvjavaslatot, amely a nemzetközi szervezetek – különösen a CCNR belvízi hajók műszaki követelményeinek alkalmazása terén végzett – munkájának fejleményeit is figyelembe veszi.

               (5)

               Ezért a CCNR égisze alatt elfogadandó, a belvízi hajó műszaki követelményeiről szóló szabvány hatással lesz a 2006/87/EK irányelvre, valamint a területen meglévő uniós vívmányok előrelátható fejlődésére is.

               (6)

               Az RVIR-nek a szabányra való közvetlen hivatkozás megkönnyítése céljából folyó felülvizsgálata a CCNR-ben még nem zárult le. Annak érdekében azonban, hogy a szabványt már azt megelőzően figyelembe vegyék, mielőtt az RVIR a közvetlen hivatkozással kiegészülhet, helyénvaló, hogy az RVIR egyedi, a cseppfolyósított földgázra (LNG) is vonatkozó rendelkezésekkel egészüljön ki.

               (7)

               Az Unió nem tagja sem a CCNR-nek, sem a CESNI-nek. Ezért a Tanácsnak fel kell hatalmaznia a tagállamokat, hogy ezekben a szervekben a szabvány tekintetében az Unió álláspontját képviseljék,

         ELFOGADTA EZT A HATÁROZATOT:
   1. cikk
   (1)   A CESNI 2015. november 26-i ülésén az Európai Unió nevében elfogadandó álláspont a következő: az Unió egyetért a 2015/1 számú belvízi hajók műszaki követelményeiről szóló európai szabvány (ES-TRIN) elfogadásával.
   (2)   A CCNR 2015. december 3-i plenáris ülésén az Európai Unió nevében képviselendő álláspont a következő: az Unió az RVIR-nek kizárólag azokat az egyedi módosításait támogatja, amelyek megfelelnek az ES-TRIN 2015/1 számú szabványnak. Idetartozik különösen az LNG meghajtású hajókról szóló rendelkezések elfogadása.
   A CCNR soron lévő plenáris ülésén az Unió nevében elfogadandó álláspont a következő: az Unió egyetért azzal, hogy az ES-TRIN 2015/1 számú szabványra való hivatkozás végett az RVIR szükséges felülvizsgálatának megtörténtét követően módosítsák az RVIR-t.
   2. cikk
   (1)   Az Uniónak az 1. cikk (1) bekezdése szerinti álláspontját a tagállamok az Unió érdekében együttesen eljárva képviselik.
   (2)   Az Uniónak az 1. cikk (2) bekezdése szerinti álláspontját a CCNR-tagsággal rendelkező tagállamok az Unió érdekében együttesen eljárva képviselik.
   3. cikk
   Az 1. cikk szerinti álláspontot érintő kismértékű változtatások újabb tanácsai határozat nélkül is elfogadhatók.
   4. cikk
   Ez a határozat az elfogadásának napján lép hatályba.

      Kelt Brüsszelben, 2015. november 23-án.

            a Tanács részéről

            az elnök

         C. MEISCH

      (1)  Az Európai Parlament és a Tanács 2006/87/EK irányelve (2006. december 12. ) a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről (HL L 389., 2006.12.30., 1. o.).


title: A Tanács 2014/673/KKBP határozata ( 2014. szeptember 25. ) az Európai Unió Afrika szarváért felelős különleges képviselője megbízatásának módosításáról és meghosszabbításáról szóló 2013/527/KKBP határozat módosításáról

text:
               26.9.2014

               HU

               Az Európai Unió Hivatalos Lapja

               L 282/22

         A TANÁCS 2014/673/KKBP HATÁROZATA
   (2014. szeptember 25.)
   az Európai Unió Afrika szarváért felelős különleges képviselője megbízatásának módosításáról és meghosszabbításáról szóló 2013/527/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. december 8-án elfogadta a 2011/819/KKBP határozatot (1), amely Alexander RONDOS-t nevezte ki az Európai Unió Afrika szarváért felelős különleges képviselőjévé (EUKK).

               (2)

               A Tanács 2013. október 24-én elfogadta az Európai Unió Afrika szarváért felelős EUKK megbízatásának módosításáról és 2014. október 31-ig történő meghosszabbításáról szóló 2013/527/KKBP határozatot (2).

               (3)

               Az EUKK megbízatását további négy hónapos időtartamra meg kell hosszabbítani.

               (4)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső fellépésének tekintetében a Szerződés 21. cikkében meghatározott célkitűzések megvalósítását.

               (5)

               A 2013/527/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/527/KKBP határozat a következőképpen módosul:

               1.

               Az 1. cikk (1) bekezdése helyébe a következő szöveg lép:
               1.   „A Tanács 2015. február 28-ig meghosszabbítja az Alexander RONDOS-nak, mint az Afrika szarváért felelős EUKK-nak adott megbízatást. A Tanács a Politikai és Biztonsági Bizottság (PBB) értékelése, valamint az Unió külügyi és biztonságpolitikai főképviselőjének (főképviselő) javaslata alapján dönthet úgy, hogy az EUKK megbízatása korábban megszüntetésre kerüljön.”

               2.

               Az 5. cikk (1) bekezdése helyébe a következő szöveg lép:
               1.   „Az EUKK megbízatásával kapcsolatos kiadások fedezésére szánt pénzügyi referenciaösszeg a 2013. november 1-jétől2014. október 31-ig terjedő időszakra 2 720 000 EUR.
               Az EUKK megbízatásával kapcsolatos kiadások fedezésére szánt pénzügyi referenciaösszeg a 2014. november 1-jétől2015. február 28-ig terjedő időszakra 890 000 EUR.”

               3.

               A 13. cikk helyébe a következő szöveg lép:
               „13. cikk
               Felülvizsgálat
               E határozat végrehajtását, valamint az Uniónak a régióban történő egyéb hozzájárulásaival való összhangját rendszeresen felül kell vizsgálni. Az EUKK 2014. április végén az elért eredményekről szóló jelentést, 2014. november végén pedig a megbízatás teljesítéséről szóló átfogó jelentést nyújt be a Tanácsnak, a főképviselőnek és a Bizottságnak.”

         2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2014. szeptember 25-én.

            a Tanács részéről

            az elnök

         F. GUIDI

      (1)  A Tanács 2011. december 8-i 2011/819/KKBP határozata az Európai Unió Afrika szarváért felelős különleges képviselőjének kinevezéséről (HL L 327., 2011.12.9., 62. o.).

      (2)  A Tanács 2013. október 24-i 2013/527/KKBP határozata az Európai Unió Afrika szarváért felelős különleges képviselője megbízatásának módosításáról és meghosszabbításáról (HL L 284., 2013.10.26., 23. o.).


title: 2014/230/EU: A Tanács határozata ( 2014. április 14. ) az egyrészről az Európai Közösség és tagállamai, másrészről az Indonéz Köztársaság közötti átfogó partnerségi és együttműködési keretmegállapodásnak a visszafogadással kapcsolatos kérdések kivételével történő megkötéséről

text:
               26.4.2014

               HU

               Az Európai Unió Hivatalos Lapja

               L 125/44

         A TANÁCS HATÁROZATA
   (2014. április 14.)
   az egyrészről az Európai Közösség és tagállamai, másrészről az Indonéz Köztársaság közötti átfogó partnerségi és együttműködési keretmegállapodásnak a visszafogadással kapcsolatos kérdések kivételével történő megkötéséről

      (2014/230/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen 91. cikkére, 100. cikkére, 191. cikkének (4) bekezdésére, 207. cikkére és 209. cikkére, összefüggésben a 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A 2014/229/EU tanácsi határozatnak (2) megfelelően 2009. november 9-én aláírták az egyrészről az Európai Közösség és tagállamai, másrészről az Indonéz Köztársaság közötti átfogó partnerségi és együttműködési keretmegállapodást (a továbbiakban: a megállapodás), figyelemmel annak egy későbbi időpontban történő megkötésére.

               (2)

               A megállapodás egyes rendelkezései a visszafogadásra vonatkoznak, és ezért a Szerződés harmadik része V. címének hatálya alá tartoznak. E határozat elfogadásával párhuzamosan sor fog kerülni az ezen – a megállapodás 34. cikkének (3) bekezdésében foglalt – rendelkezésekkel kapcsolatos külön határozat elfogadására (3).

               (3)

               A megállapodást az Unió nevében jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről az Indonéz Köztársaság közötti átfogó partnerségi és együttműködési keretmegállapodást annak 34. cikke (3) bekezdésének kivételével a Tanács az Európai Unió nevében jóváhagyja (4).
   2. cikk
   Az Unió külügyi és biztonságpolitika főképviselője tölti be a megállapodás 41. cikke szerinti vegyes bizottság elnöki tisztségét. A területtől függően az Unió vagy adott esetben az Unió és a tagállamok képviselettel rendelkeznek a vegyes bizottságban.
   3. cikk
   A Tanács elnöke az Unió nevében megteszi a megállapodás 48. cikkének (1) bekezdésében meghatározott (5) értesítést.
   4. cikk
   Ez a határozat az elfogadásának napján lép hatályba.

      Kelt Luxembourgban, 2014. április 14-én.

            a Tanács részéről

            az elnök

         C. ASHTON

      (1)  Az Európai Parlament az egyetértését 2014. február 26-án adta meg (a Hivatalos Lapban még nem tették közzé).

      (2)  A Tanács 2009. október 27-i 2014/229/EU határozata az egyrészről az Európai Közösség és tagállamai, és másrészről az Indonéz Köztársaság közötti átfogó partnerségi és együttműködési keretmegállapodás aláírásáról (lásd e Hivatalos Lap 16. oldalát).

      (3)  A Tanács 2014. április 14-i 2014/231/EU határozata az egyrészről az Európai Közösség és tagállamai, másrészről az Indonéz Köztársaság közötti átfogó partnerségi és együttműködési keretmegállapodásnak a visszafogadással kapcsolatos kérdések tekintetében történő megkötéséről (lásd e Hivatalos Lap 46. oldalát).

      (4)  A megállapodás szövege az aláírásról szóló határozattal együtt a HL 2014.4.26-i L 125. számának 17. oldalán került közzétételre.

      (5)  A megállapodás hatálybalépésének időpontját az Európai Unió Hivatalos Lapjában a Tanács Főtitkársága teszi közzé.


title: 2009/566/EK: A Bizottság határozata ( 2009. július 27. ) a 2008/721/EK határozatnak a fogyasztók biztonsága, a közegészségügy és a környezet területén működő tudományos bizottságok tagjainak és szakértőinek nyújtott juttatások tekintetében való módosításáról (az értesítés a C(2009) 5767. számú dokumentummal történt)

text:
               28.7.2009

               HU

               Az Európai Unió Hivatalos Lapja

               L 196/61

      A BIZOTTSÁG HATÁROZATA

   (2009. július 27.)
   a 2008/721/EK határozatnak a fogyasztók biztonsága, a közegészségügy és a környezet területén működő tudományos bizottságok tagjainak és szakértőinek nyújtott juttatások tekintetében való módosításáról
   (az értesítés a C(2009) 5767. számú dokumentummal történt)
   (2009/566/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 152. és 153. cikkére,
   mivel:

               (1)

               A fogyasztók biztonsága, a közegészségügy és a környezet területén a tudományos bizottságok tanácsadói szerkezetének kialakításáról és a 2004/210/EK határozat hatályon kívül helyezéséről szóló, 2008. szeptember 5-i 2008/721/EK bizottsági határozat (1) 19. cikke előírja, hogy a tudományos bizottságok és a kockázatértékelési tudományos tanácsadói testület tagjai, valamint a külső szakértők juttatásokra jogosultak, amennyiben a bizottságok ülésein, tematikus munkaértekezleteken, munkacsoportokban és a Bizottság által szervezett egyéb üléseken és eseményeken vesznek részt, illetve egy adott téma kapcsán az előadó feladatát látja el.

               (2)

               A 2008/721/EK határozat III. melléklete értelmében a teljes napi részvételért 300 EUR, délelőtti vagy délutáni félnapos részvételért 150 EUR, előadói feladatok ellátásárért pedig 300 EUR juttatás fizetendő. Rendkívüli munkateherrel járó kérdések esetén – ha teljes mértékben indokolt, és a költségvetési keret lehetővé teszi – ez utóbbi összeg 600 EUR-ra emelhető.

               (3)

               A melléklet értelmében a Bizottságnak rendszeresen vizsgálnia kell, hogy az árindexek, a más európai szervek által nyújtott szakértői juttatások, valamint a tagok, társult tagok, egyéb tudományos tanácsadók és külső szakértők munkaterhével kapcsolatos tapasztalatok fényében szükség van-e ezeknek a juttatásoknak a kiigazítására. A melléklet szerint az első vizsgálatra 2009-ben kell sort keríteni.

               (4)

               A juttatások jelenlegi szintjét 1997-ben állapították meg a szóban forgó tudományos bizottságok elődeinek tagjaira és szakértőire vonatkozóan; a juttatások mértékét azóta még nem vizsgálták felül. A kiigazított napi juttatás – az EUROSTAT fogyasztói árindexre vonatkozó adatai alapján, a fogyasztói árak 1997–2008 között bekövetkezett emelkedését figyelembe véve – 381,50 EUR lenne. Ezt az összeget 385 EUR-ra kell kerekíteni.

               (5)

               El kellene törölni az egész napos és félnapos ülések közötti különbségtételt, hogy figyelembe lehessen venni az utazással és közlekedéssel töltött időt.

               (6)

               A tapasztalatok szerint az előadó munkaterhe főként attól függ, hogy a vélemény kidolgozásához szükséges tevékenységek mennyire összetettek és mennyi időt igényelnek; ennek megállapításához figyelembe kell venni a kérdés bonyolultságát, a feldolgozandó szakirodalom mennyiségét, valamint azt, milyen mértékben állnak rendelkezésre adatok és mennyire hozzáférhetők, együtt kell-e működni más testületekkel, valamint menynyire komplex és kiterjedt konzultációra van szükség az érintettek, illetve a nyilvánosság körében. Az előadónak nyújtandó juttatások jelenlegi két szintje nem tükrözi a feladatok tényleges sokféleségét, ezért e juttatásokra vonatkozóan árnyaltabb rendszert kell bevezetni.

         A KÖVETKEZŐKÉPPEN HATÁROZOTT:
   Egyetlen cikk
   A 2008/721/EK határozat III. melléklete helyébe e határozat mellékletének szövege lép.

      Kelt Brüsszelben, 2009. július 27-én.

            a Bizottság részéről

         Androulla VASSILIOU

            a Bizottság tagja

      (1)  HL L 241., 2008.9.10., 21. o.

      MELLÉKLET

            „III. MELLÉKLET

               JUTTATÁSOK

            A tudományos bizottságok tagjai, a testület tudományos tanácsadói és a külső szakértők a tudományos bizottságok tevékenységeiben való részvételükhöz kapcsolódó juttatásokra jogosultak a következő feltételekkel:
            Tudományos bizottság ülésén, munkaértekezleten, munkacsoport ülésén vagy a Bizottság által rendezett más ülésen vagy eseményen való részvételért:

                        —

                        385 EUR fizetendő minden olyan ülésnap után, amelyen a juttatásra jogosult részt vett.

                  Előadói feladatok ellátásáért:

                        —

                        A juttatás összege annak függvényében változik, hogy milyen mértékű munkaterhelést tesz szükségessé az adott téma összetettsége, mennyi időt vesz igénybe a vélemény kidolgozása, milyen mértékben áll rendelkezésre és hozzáférhető az összegyűjtendő és felhasználandó adat- és információállomány, valamint a feldolgozandó szakirodalom, milyen széles körű és komplexitású konzultációt kell végezni az érintettek, illetve a nyilvánosság körében, és szükség van-e más testületekkel való kapcsolatfelvételre; ennek megfelelően a juttatás összege az alább javasolt szempontok alapján határozható meg:

                                    Összeg

                                    Javasolt szempontok

                                    385 EUR

                                                —

                                                Egyszerű, rutinmunkát igénylő kérdés

                                                —

                                                A vélemény kidolgozása egy dosszié vizsgálatán alapul, melyhez csekély mértékű adatgyűjtésre és kis mennyiségű szakirodalom feldolgozására van szükség

                                                —

                                                Nem kerül sor nyilvános konzultációra

                                                —

                                                Az első és az utolsó ülés között eltelt idő nem haladja meg az öt hónapot

                                    770 EUR

                                                —

                                                Összetett kérdés

                                                —

                                                A vélemény kidolgozásához jelentős adatgyűjtésre és nagy mennyiségű szakirodalom feldolgozására van szükség

                                                —

                                                Konzultációra kerül sor az érintettek és/vagy a nyilvánosság körében; a visszajelzések feldolgozása csekély munkaterhet jelent

                                                —

                                                Az első és az utolsó ülés között eltelt idő öt-kilenc hónap

                                    1 155 EUR

                                                —

                                                Különösen összetett kérdés

                                                —

                                                A vélemény kidolgozásához rendkívül kiterjedt adatgyűjtésre és -elemzésre, valamint nagy mennyiségű szakirodalom feldolgozására van szükség

                                                —

                                                Kiterjedt és komplex konzultációkra kerül sor az érdekelt felekkel, a nagyközönséggel, illetve más tudományos testületekkel; a visszajelzések feldolgozása nagy munkaterhet jelent

                                                —

                                                Az első és az utolsó ülés között eltelt idő több mint kilenc hónap

                        —

                        A Bizottságnak, amikor a tudományos bizottságokat vélemény kidolgozására kéri fel, egyúttal a fenti szempontok alapján meg kell határoznia az előadónak járó juttatás összegét. Az összeget a Bizottság a kért vélemény kidolgozása közben módosíthatja, amennyiben a módosítást a vonatkozó szempontok tekintetében előre nem látott változások igazolják.

                        —

                        A Bizottság rendszeresen vizsgálja majd, hogy az árindexek, a más európai szervek által nyújtott szakértői juttatások, valamint a tagok, társult tagok, egyéb tudományos tanácsadók és külső szakértők munkaterhével kapcsolatos tapasztalatok fényében szükség van-e ezeknek a juttatásoknak a kiigazítására.”


title: Az Európai Központi Bank határozata (2004. február 19.) az Európai Központi Bank eljárási szabályzatának elfogadásáról (EKB/2004/2)

text:
Fontos jogi nyilatkozat

|

32004D0002

Hivatalos Lap L 080 , 18/03/2004 o. 0033 - 0041

		Az Európai Központi Bank határozata(2004. február 19.)az Európai Központi Bank eljárási szabályzatának elfogadásáról(EKB/2004/2)(2004/257/EK)AZ EURÓPAI KÖZPONTI BANK KORMÁNYZÓTANÁCSA,tekintettel a Központi Bankok Európai Rendszere és az Európai Központi Bank alapokmányára és különösen annak 12.3 cikkére;A KÖVETKEZŐKÉPPEN HATÁROZOTT:Egyetlen cikkAz Európai Központi Bank 1999. április 22-én, majd az Európai Központi Bank eljárási szabályzatának módosításáról szóló, 1999. október 7-i EKB/1999/6 határozattal [1] módosított eljárási szabályzata helyébe az alábbi eljárási szabályzat lép, amely 2004. március 1-jén lép hatályba.AZ EURÓPAI KÖZPONTI BANK ELJÁRÁSI SZABÁLYZATABEVEZETŐ FEJEZET1. cikkFogalommeghatározásokEz az eljárási szabályzat kiegészíti az Európai Közösséget létrehozó szerződést, illetve a Központi Bankok Európai Rendszere és az Európai Központi Bank alapokmányát. Az eljárási szabályzatban szereplő kifejezések a Szerződésben, illetve az alapokmányban megadott jelentéssel bírnak. Az "eurórendszer" kifejezés az Európai Központi Bankot (EKB) és azon tagállamok nemzeti központi bankjait jelenti, amelyek pénzneme az euró.I. FEJEZETA KORMÁNYZÓTANÁCS2. cikkA Kormányzótanács üléseinek időpontja és helyszíne(2.1) Ülései időpontjáról az elnök javaslata alapján a Kormányzótanács határoz. A Kormányzótanács általában az általa minden naptári év kezdetét megelőzően, időben meghatározott ütemterv szerint rendszeresen ülésezik.(2.2) Ha a Kormányzótanács legalább három tagja kéri, az elnök összehívja a Kormányzótanács ülését.(2.3) Az elnök a Kormányzótanács ülését bármikor összehívhatja, ha szükségesnek tartja.(2.4) A Kormányzótanács általában az EKB épületében tartja üléseit.(2.5) Az üléseket telekonferencia keretében is meg lehet tartani, kivéve, ha legalább három nemzeti központi bank elnöke kifogást emel ez ellen.3. cikkA Kormányzótanács ülésein való részvétel(3.1) Amennyiben ezen eljárási szabályzat másképp nem rendelkezik, a Kormányzótanács ülésein kizárólag annak tagjai, az Európai Unió Tanácsának elnöke és az Európai Közösségek Bizottságának egy tagja vehet részt.(3.2) Általában minden nemzeti központi bank elnökét egy személy kísérheti.(3.3) Ha valamely nemzeti központi bank elnöke nem tud részt venni az ülésen, a 4. cikk sérelme nélkül írásban kinevezhet egy helyettest. Az írásbeli közleményt az ülést megelőzően időben kell elküldeni az elnöknek. A helyettest általában egy személy kísérheti.(3.4) Az elnök az EKB személyzetének egy tagját titkárrá nevezi ki. A titkár segíti az Igazgatóságot a Kormányzótanács üléseinek előkészítésében, illetve vezeti a Kormányzótanács üléseinek jegyzőkönyveit.(3.5) A Kormányzótanács más személyeket is meghívhat az ülésen való részvételre, ha ezt célszerűnek tartja.4. cikkSzavazás(4.1) A Kormányzótanács határozatképességéhez tagjai kétharmadának jelenléte szükséges. Határozatképtelenség esetén az elnök rendkívüli ülést hívhat össze, amelyen határozatképességre való tekintet nélkül lehet határozatot hozni.(4.2) A Kormányzótanács elnökének kezdeményezésére szavaz. Ezenkívül az elnök szavazási eljárást folytat le a Kormányzóanács valamely tagjának kezdeményezésére.(4.3) A szavazástól való tartózkodás nem akadálya az alapokmány 41.2. cikke szerinti határozatok Kormányzótanács általi elfogadásának.(4.4) A Kormányzótanács szavazásban hosszabb (azaz egy hónapot meghaladó) ideig akadályozott tagja kijelölheti a Kormányzótanács tagjaként őt helyettesítő személyt.(4.5) Az alapokmány 10.3. cikkével összhangban, ha valamely nemzeti központi bank elnöke nem tud részt venni az alapokmány 28., 29., 30., 32., 33. és 51. cikke alapján meghozandó határozatról való szavazáson, kijelölt helyettese leadhatja súlyozott szavazatát.(4.6) Az elnök titkos szavazást kezdeményezhet, ha erre a Kormányzótanács legalább három tagja felkéri. Ha az alapokmány 11.1., 11.3. és 11.4. cikke szerinti határozat iránti javaslat a Kormányzótanács tagjait személyesen érinti, titkos szavazást kell tartani. Ilyen esetekben a Kormányzótanács érintett tagjai nem vesznek részt a szavazásban.(4.7) Írásbeli eljárás során is lehet határozatokat hozni, kivéve, ha a Kormányzótanács legalább három tagja kifogást emel ez ellen. Írásbeli eljárás esetén szükséges, hogy: i. általában legalább öt munkanap álljon a Kormányzótanács minden tagja rendelkezésére az ügy vizsgálatára; és ii. a Kormányzótanács minden tagja (vagy helyettese a 4.4. cikkel összhangban) személyesen írjon alá; valamint iii. bármely ilyen határozat bekerüljön a Kormányzótanács következő ülésének jegyzőkönyvébe.5. cikkA Kormányzótanács üléseinek megszervezése(5.1) Minden ülés napirendjét a Kormányzótanács fogadja el. Az Igazgatóság ideiglenes napirendet készít, amelyet a kapcsolódó dokumentumokkal együtt legalább nyolc nappal az érintett ülés előtt elküldenek a Kormányzótanács tagjai és az egyéb részvételre jogosult személyek részére, kivéve sürgős esetekben, amikor az Igazgatóság a körülményeknek megfelelően jár el. A Kormányzótanács határozhat úgy, hogy az elnök vagy a Kormányzótanács bármely más tagja javaslatára az ideiglenes napirendből pontokat vesz le vagy arra pontokat vesz fel. Egy adott napirendi pontot a Kormányzótanács legalább három tagjának kérésére le kell venni, ha a kapcsolódó dokumentumokat nem küldték meg időben a Kormányzótanács tagjainak.(5.2) A Kormányzótanács ülésének jegyzőkönyvét a következő ülésen (vagy szükség esetén írásbeli eljárás keretében korábban) jóváhagyásra benyújtják a Kormányzótanács tagjainak, és azt az elnök írja alá.(5.3) A Kormányzótanács megalkothatja a rendkívüli helyzetekben történő döntéshozatalról szóló, belső szabályokat.II. FEJEZETAZ IGAZGATÓSÁG6. cikkAz Igazgatóság üléseinek időpontja és helyszíne(6.1) Az ülések időpontjáról az elnök javaslata alapján az Igazgatóság határoz.(6.2) Az elnök az Igazgatóság ülését bármikor összehívhatja, ha szükségesnek tartja.7. cikkSzavazás(7.1) Az alapokmány 11.5. cikkével összhangban az Igazgatóság határozatképességéhez tagjai kétharmadának jelenléte szükséges. Határozatképtelenség esetén az elnök rendkívüli ülést hívhat össze, amelyen határozatképességre való tekintet nélkül lehet határozatot hozni.(7.2) Írásbeli eljárás során is lehet határozatokat hozni, kivéve, ha az Igazgatóság legalább két tagja kifogást emel ez ellen.(7.3) A szavazásban nem vehetnek részt az Igazgatóság azon tagjai, akiket az alapokmány 11.1., 11.3. vagy 11.4. cikke alapján meghozandó határozat személyesen érint.8. cikkAz Igazgatóság üléseinek megszervezéseAz Igazgatóság határoz üléseinek megszervezéséről.III. FEJEZETAZ EURÓPAI KÖZPONTI BANK SZERVEZETE9. cikkAz eurórendszer/a Központi Bankok Európai Rendszerének bizottságai(9.1) A Kormányzótanács hozza létre és oszlatja fel a bizottságokat. A bizottságok segítik az EKB döntéshozó szerveinek munkáját és az Igazgatóságon keresztül tesznek jelentést a Kormányzótanácsnak.(9.2) A bizottságok az eurórendszerben részt vevő NKB-ok, valamint az EKB legfeljebb két-két tagjából állnak, akiket az egyes nemzeti központi bankok elnökei, illetve az Igazgatóság jelölnek ki. A Kormányzótanács megállapítja a bizottságok feladatait és kinevezi azok elnökeit. Az elnök rendszerint az EKB személyzetének tagja. Mind a Kormányzótanács, mind az Igazgatóság jogosult meghatározott témákban tanulmányokat kérni a bizottságoktól. Az EKB titkársági ügyekben segítséget nyújt a bizottságoknak.(9.3) A részt nem vevő tagállamok nemzeti központi bankjai szintén kijelölhetik személyzetük legfeljebb két-két tagját valamely bizottság ülésein való részvételre, amennyiben az adott bizottság olyan ügyekkel foglalkozik, amelyek az Általános Tanács hatáskörébe tartoznak, valamint amennyiben ezt valamely bizottság elnöke és az Igazgatóság célszerűnek tartja.(9.5) A többi közösségi intézmény és szerv képviselőit, illetve bármely más harmadik felet szintén meg lehet hívni valamely bizottság ülésein való részvételre, amennyiben ezt a bizottság elnöke és az Igazgatóság célszerűnek tartja.9a. cikkA Kormányzótanács egyedi tanácsadói feladatokkal rendelkező ad hoc bizottságok létrehozásáról dönthet.10. cikkBelső szervezeti felépítés(10.1) Az Igazgatóság a Kormányzótanáccsal folytatott konzultációt követően határoz az EKB szervezeti egységeinek számáról, elnevezéséről és hatásköréről. E határozatot közzéteszik.(10.2) Az EKB minden szervezeti egysége az Igazgatóság ügyvezető igazgatása alatt áll. Az Igazgatóság határoz tagjainak az EKB szervezeti egységeire vonatkozó egyéni feladatairól, erről tájékoztatja a Kormányzótanácsot, az Általános Tanácsot és az EKB személyzetét. Ilyen határozatot csak az Igazgatóság valamennyi tagjának jelenlétében lehet meghozni, és csak akkor, ha az elnök nem szavaz ellene.11. cikkAz EKB alkalmazottai(11.1) Az EKB valamennyi alkalmazottját tájékoztatják az EKB szervezeti felépítésében betöltött pozíciójáról, valamint arról, hogy kinek tartozik jelentéstételi kötelezettséggel, illetve a feladatköréről.(11.2) Az alapokmány 36. és 47. cikkének sérelme nélkül az Igazgatóság szervezeti szabályokat (a továbbiakban: körrendeletek) ad ki, amelyek kötelező érvényűek az EKB személyzetére nézve.(11.3) Az Igazgatóság a tagjai és az EKB alkalmazottai részére szóló iránymutatás céljából magatartási kódexet ad ki és azt naprakésszé teszi.IV. FEJEZETAZ ÁLTALÁNOS TANÁCS KÖZREMŰKÖDÉSE A KÖZPONTI BANKOK EURÓPAI RENDSZERÉNEK FELADATAIBAN12. cikkA Kormányzótanács és az Általános Tanács közötti kapcsolat(12.1) Az EKB Általános Tanácsa lehetőséget kap arra, hogy észrevételeket tegyen mielőtt a Kormányzótanács elfogadja a következőket:- az alapokmány 4. és 25.1. cikke szerinti vélemények;- az alapokmány 42. cikke szerinti, a statisztika területére vonatkozó ajánlások;- az éves jelentés;- a műveletek könyvvitelének és jelentéstételének egységesítéséhez szükséges szabályok;- az alapokmány 29. cikkének alkalmazására vonatkozó intézkedések;- az EKB személyzetének alkalmazási feltételei;- a Szerződés 123. cikkének (5) bekezdése szerinti vagy valamely eltérés megszüntetésekor elfogadandó közösségi jogszabályokra vonatkozó, az árfolyamok visszavonhatatlan rögzítésének előkészítésével kapcsolatos EKB-vélemény.(12.2) Amennyiben az Általános Tanácsot e cikk első bekezdése alapján észrevételezésre kérik fel, erre elegendő időt, legalább tíz munkanapot kell biztosítani. Sürgősség esetén (amelyet a kérelemben indokolni kell) ezt az időtartamot öt munkanapra lehet csökkenteni. Az elnök határozhat az írásbeli eljárás alkalmazásáról.(12.3) Az elnök az alapokmány 47.4. cikkével összhangban tájékoztatja az Általános Tanácsot a Kormányzótanács által elfogadott határozatokról.13. cikkAz Igazgatóság és az Általános Tanács közötti kapcsolat(13.1) Az EKB Általános Tanácsa lehetőséget kap arra, hogy észrevételeket tegyen, mielőtt az Igazgatóság:- végrehajtja a Kormányzótanács azon jogi aktusait, amelyek tekintetében a fenti 12.1. cikkel összhangban az Általános Tanács közreműködése szükséges;- a Kormányzótanács által az alapokmány 12.1. cikkével összhangban ráruházott hatáskör alapján elfogadja azon jogi aktusokat, amelyek tekintetében az eljárási szabályzat 12.1. cikkével összhangban az Általános Tanács közreműködése szükséges.(13.2) Amennyiben az Általános Tanácsot e cikk első bekezdése alapján észrevételezésre kérik fel, erre elegendő időt, legalább tíz munkanapot kell biztosítani. Sürgősség esetén (amelyet a kérelemben indokolni kell) ezt az időtartamot öt munkanapra lehet csökkenteni. Az elnök határozhat az írásbeli eljárás alkalmazásáról.V. FEJEZETKÜLÖNLEGES ELJÁRÁSI RENDELKEZÉSEK14. cikkHatáskörök átruházása(14.1) A Kormányzótanács hatásköreinek az alapokmány 12.1. cikke második bekezdésének utolsó mondata alapján az Igazgatóságra történő átruházásáról értesítik az érintett feleket, vagy azt szükség szerint közzéteszik, amennyiben az átruházással hozott határozatok harmadik személyek tekintetében joghatással bírnak. Az átruházással elfogadott jogi aktusokról azonnal értesíteni kell a Kormányzótanácsot.(14.2) Az EKB nevében aláírásra jogosultak jegyzékét az alapokmány 39. cikke alapján elfogadott határozatok szerint készítik el és azt megküldik az érdekelt feleknek.15. cikkKöltségvetési eljárás(15.1) A Kormányzótanács az általa megállapított alapelvekkel összhangban, az Igazgatóság javaslata alapján, minden pénzügyi év vége előtt elfogadja az EKB következő pénzügyi évre vonatkozó költségvetését.(15.2) Az EKB költségvetésével kapcsolatos ügyekre vonatkozó segítségnyújtás céljából a Kormányzótanács költségvetési bizottságot hoz létre, és meghatározza annak feladatát és összetételét.16. cikkJelentéstétel és éves beszámoló(16.1) A Kormányzótanács elfogadja az alapokmány 15.3. cikke által előírt éves jelentést.(16.2) Az alapokmány 15.1. cikke szerinti negyedéves jelentések, a 15.2. cikk szerinti heti konszolidált pénzügyi kimutatások, a 26.3. cikk szerinti konszolidált mérlegek és az egyéb jelentések elfogadására és közzétételére vonatkozó hatáskört az Igazgatóságra ruházzák.(16.3) Az Igazgatóság a Kormányzótanács által megállapított alapelvekkel összhangban a következő pénzügyi év első hónapjában elkészíti az EKB éves beszámolóit. Ezeket be kell nyújtani a külső könyvvizsgálónak.(16.4) A Kormányzótanács a következő év első negyedévében elfogadja az EKB éves beszámolóját. A külső könyvvizsgáló jelentését elfogadás előtt benyújtják a Kormányzótanácshoz.17. cikkAz EKB jogi eszközei(17.1) Az EKB-rendeleteket a Kormányzótanács fogadja el, és annak nevében az elnök írja alá.(17.2) Az EKB-iránymutatásokat a Kormányzótanács fogadja el és közli az Európai Közösségek egyik hivatalos nyelvén, azokat a Kormányzótanács nevében az elnök írja alá. Az iránymutatásokat indokolni kell. A nemzeti központi bankokat telefaxon, elektronikus levélben, telexen vagy hagyományos nyomtatott formában értesítik. Bármely hivatalosan kihirdetendő EKB-iránymutatást le kell fordítani az Európai Közösségek hivatalos nyelveire.(17.3) Rendeleteinek és iránymutatásainak végrehajtása céljából a Kormányzótanács átruházhatja normatív hatásköreit az Igazgatóságra. Az érintett rendelet vagy iránymutatás meghatározza a végrehajtandó kérdéseket, valamint az átruházott hatáskörök korlátait és hatókörét.(17.4) Az EKB-határozatokat és -ajánlásokat a Kormányzótanács, illetve az Igazgatóság fogadja el, hatáskörüknek megfelelően, és az elnök írja alá. A harmadik személyekre szankciót kiszabó EKB-határozatokat az elnök, az alelnök vagy az Igazgatóság bármely két másik tagja írja alá. Az EKB-határozatokat és -ajánlásokat indokolni kell. Az alapokmány 42. cikke szerint a másodlagos közösségi jogszabályokra vonatkozó ajánlásokat a Kormányzótanács fogadja el.(17.5) Az alapokmány 44. cikke második bekezdésének és 47.1. cikke első francia bekezdésének sérelme nélkül az EKB-véleményeket a Kormányzótanács fogadja el. Mindazonáltal kivételes körülmények között, és amennyiben legalább három nemzeti központi bank elnöke nem fejezi ki arra vonatkozó kívánságát, hogy bizonyos vélemények elfogadása tekintetében a Kormányzótanács tartsa meg hatáskörét, az EKB-véleményeket a Kormányzótanács észrevételeivel összhangban és az Általános Tanács közreműködése figyelembevételével az Igazgatóság fogadhatja el. Az EKB-véleményeket az elnök írja alá.(17.6) Az EKB-utasításokat az Igazgatóság fogadja el és közli az Európai Közösségek egyik hivatalos nyelvén, és az Igazgatóság nevében az elnök vagy az Igazgatóság bármely két tagja írja alá. A nemzeti központi bankokat telefaxon, elektronikus levélben, telexen vagy hagyományos nyomtatott formában értesítik. Bármely hivatalosan kihirdetendő EKB-utasítást le kell fordítani az Európai Közösségek hivatalos nyelveire.(17.7) Az EKB valamennyi jogi eszközét folytonos számozással kell ellátni az azonosítás megkönnyítése érdekében. Az Igazgatóság lépéseket tesz annak érdekében, hogy az eredeti dokumentumokat biztonságban letétbe helyezzék, a címzetteket vagy a konzultációra kijelölt hatóságokat értesítsék, és hogy az Európai Unió Hivatalos Lapjában az Európai Unió minden hivatalos nyelvén közzétegyék az EKB-rendeleteket, a közösségi jogszabályok tervezetére vonatkozó EKB-véleményeket és az EKB azon jogi eszközeit, amelyek közzétételéről kifejezetten határoztak.(17.8) Az alapokmány 34. cikkében meghatározott jogi aktusokra az Európai Gazdasági Közösség által használt nyelvek meghatározásáról szóló, 1958. április 15-i 1/EK tanácsi rendelet [1] alapelveit kell alkalmazni.18. cikkA Szerződés 106. cikkének (2) bekezdése szerinti eljárásA Kormányzótanács a Szerződés 106. cikkének (2) bekezdésében előírt jóváhagyást az összes részt vevő tagállamra vonatkozó egységes határozattal minden év utolsó negyedévében a következő évre vonatkozóan elfogadja.19. cikkBeszerzés(19.1) Áruknak és szolgáltatásoknak az EKB részére történő beszerzésénél megfelelően figyelembe kell venni a nyilvánosság, az átláthatóság, az egyenlő hozzáférés, a megkülönböztetés-mentesség és a hatékony ügyvitel elvét.(19.2) A fenti elvektől (a hatékony ügyvitel elvének kivételével) el lehet térni sürgős esetekben; biztonsági vagy titkossági okokból; amennyiben egyetlen szállító áll rendelkezésre; ha a szállítást a nemzeti központi bankok végzik az EKB részére; illetve a szállítás folyamatosságának biztosítása érdekében.20. cikkAz alkalmazottak kiválasztása, kinevezése és előléptetése(20.1) Az EKB valamennyi alkalmazottját az Igazgatóság választja ki, nevezi ki és lépteti elő.(20.2) Az EKB alkalmazottainak kiválasztásánál, kinevezésénél és előléptetésénél megfelelően figyelembe kell venni a szakmai alkalmasság, a nyilvánosság, az átláthatóság, az egyenlő hozzáférés és a megkülönböztetés-mentesség elvét. A munkaerő-felvétel, a belső előléptetés szabályait és eljárásait körrendeletekben kell pontosítani.21. cikkAlkalmazási feltételek(21.1) Az EKB és annak alkalmazottai közötti foglalkoztatási jogviszonyt az alkalmazási feltételek és a személyzeti szabályzat határozza meg.(21.2) Az alkalmazási feltételeket az Igazgatóság javaslata alapján, és az Általános Tanáccsal történő konzultációt követően a Kormányzótanács fogadja el.(21.3) Az Igazgatóság fogadja el a személyzeti szabályzatot, ami végrehajtja az alkalmazási feltételeket.(21.4) Az új alkalmazási feltételek vagy személyzeti szabályzatok elfogadása előtt konzultálni kell a személyzeti bizottsággal. A személyzeti bizottság véleményét benyújtják a Kormányzótanácshoz, illetve az Igazgatósághoz.22. cikkKözlemények és bejelentésekAz általános közleményeket és az EKB döntéshozó szervei által hozott határozatokat az EKB honlapján, az Európai Unió Hivatalos Lapjában, illetve a pénzpiacok esetében vezetékes szolgáltatások vagy egyéb médiumok útján teszik közzé.23. cikkAz EKB-dokumentumok titkossága és az azokhoz való hozzáférés(23.1) Az EKB döntéshozó szerveinek és az általuk alapított bármely bizottság vagy csoport ülésein elhangzottak bizalmasak, kivéve, ha a Kormányzótanács felhatalmazza az elnököt tanácskozásaik eredményének nyilvánosságra hozatalára.(23.2) Az EKB által készített vagy az EKB birtokában lévő dokumentumokhoz való nyilvános hozzáférést a Kormányzótanács határozata szabályozza.(23.3) Az EKB által készített dokumentumokat a körrendeletekben meghatározott szabályokkal összhangban kell minősíteni és kezelni. A döntéshozó szervek ellentétes döntése hiányában a dokumentumok harminc év elteltével szabadon hozzáférhetőek.VI. FEJEZETZÁRÓ RENDELKEZÉS24. cikkAz eljárási szabályzat módosításaA Kormányzótanács módosíthatja ezt az eljárási szabályzatot. Az Általános Tanács módosításokat javasolhat, és az Igazgatóság saját hatáskörén belül kiegészítő szabályokat fogadhat el.Kelt Frankfurt am Mainban, 2004. február 19-én.az EKB elnökeJean-claude Trichet[1] HL L 314., 1999.12.8., 32. o.[1] HL 17., 1958.10.6., 385. o.--------------------------------------------------


title: 2006/492/KKBP A Politikai és Biztonsági Bizottság MONUC SPT/2/2006 határozata ( 2006. május 30. ) az Egyesült Nemzetek Szervezete Kongói Demokratikus Köztársaságbeli Missziójának (MONUC) a választási folyamat során történő támogatására irányuló európai uniós katonai művelet tekintetében a hozzájáruló felek bizottsága létrehozásáról

text:
               14.7.2006

               HU

               Az Európai Unió Hivatalos Lapja

               L 194/31

      A POLITIKAI ÉS BIZTONSÁGI BIZOTTSÁG MONUC SPT/2/2006 HATÁROZATA

   (2006. május 30.)
   az Egyesült Nemzetek Szervezete Kongói Demokratikus Köztársaságbeli Missziójának (MONUC) a választási folyamat során történő támogatására irányuló európai uniós katonai művelet tekintetében a hozzájáruló felek bizottsága létrehozásáról
   (2006/492/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre, és különösen annak 25. cikke harmadik bekezdésére,
   tekintettel az Egyesült Nemzetek Szervezete Kongói Demokratikus Köztársaságbeli Missziójának (MONUC) a választási folyamat során történő támogatására irányuló európai uniós katonai műveletről szóló, 2006. április 27-i 2006/319/KKBP tanácsi együttes fellépésre (EUFOR RD CONGO művelet) (1), és különösen annak 10. cikke (5) bekezdésére,
   mivel:

               (1)

               A 2006/319/KKBP együttes fellépés 10. cikkének (5) bekezdés értelmében a Tanács felhatalmazta a Politikai és Biztonsági Bizottságot (PBB), hogy meghozza az Egyesült Nemzetek Szervezete Kongói Demokratikus Köztársaságbeli Missziójának (MONUC) a választási folyamat során történő támogatására irányuló európai uniós katonai művelet tekintetében a hozzájáruló felek bizottsága létrehozásához szükséges megfelelő határozatokat.

               (2)

               A 2000. december 7–9-i nizzai, és 2002. október 24–25-i brüsszeli Európai Tanács következtetései megállapították a harmadik államok válságkezelési műveletekben való részvételének és a hozzájáruló felek bizottsága létrehozásának szabályait.

               (3)

               A hozzájáruló felek bizottsága kulcsszerepet fog játszani a művelet napi irányításában. Ez lesz az a fő fórum, amelyen a hozzájáruló államok együttesen intézhetik a saját haderőiknek a művelet során való bevetésével kapcsolatos kérdéseket. A művelet politikai és stratégiai irányítását gyakorló PBB figyelembe veszi a hozzájáruló felek bizottsága által kifejezett szempontokat.

               (4)

               Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 6. cikkének megfelelően Dánia nem vesz részt az Európai Unió védelmi vonatkozású határozatainak és tevékenységeinek kidolgozásában és végrehajtásában,

         A KÖVETKEZŐKÉPPEN HATÁROZOTT:
   1. cikk
   A bizottság létrehozása és hivatkozás
   Az Egyesült Nemzetek Szervezete Kongói Demokratikus Köztársaságbeli Missziójának (MONUC) a választási folyamat során történő támogatására irányuló európai uniós katonai művelet tekintetében létrejön a hozzájáruló felek bizottsága (a továbbiakban: HFB).
   2. cikk
   Összetétel
   (1)   A HFB tagjai a következők:

               —

               az EU-tagállamok képviselői;

               —

               a mellékletben említett, a műveletben részt vevő és jelentős katonai hozzájárulást nyújtó harmadik államok képviselői.

         (2)   Az Európai Unió Katonai Törzsének főigazgatója és az EU műveleti parancsnoka is jogosult részt venni vagy képviseltetni magát a HFB ülésein.
   3. cikk
   Az elnök
   A művelet során a HFB elnöki tisztségét – a nizzai Európai Tanács következtetéseivel összhangban és az elnökség előjogainak sérelme nélkül – a főtitkár/főképviselő, vagy annak képviselője tölti be az elnökséggel szoros együttműködésben és az Európai Unió Katonai Bizottsága (EUKB) elnökének vagy az EUKB elnöke képviselőjének a segítségével.
   4. cikk
   Ülések
   (1)   A HFB-t az elnök rendszeresen hívja össze. A körülményektől függően az elnök saját kezdeményezésére vagy bármely tag kérésére rendkívüli ülést hívhat össze.
   (2)   Az elnök az ülést megelőzően körbeküldi az ülés tervezett napirendjét és az üléshez kapcsolódó anyagokat. Valamennyi ülést követően ki kell osztani az ülésekről készült összefoglalót.
   (3)   A Bizottság képviselői és más személyek adott esetben meghívást kaphatnak a megbeszélés megfelelő részeire.
   5. cikk
   Eljárás
   (1)   A (3) bekezdésben előírtak kivételével, és a Politikai és Biztonsági Bizottság hatáskörének és az EU műveleti parancsnoka kötelezettségeinek a sérelme nélkül

               —

               a műveletek napi irányításával kapcsolatos HFB-határozatok meghozatalához a művelethez hozzájáruló államok képviselőinek egyhangú szavazata szükséges;

               —

               a HFB tagjainak egyhangú szavazata szükséges, amikor a HFB a műveletek tervezésével kapcsolatos esetleges kiigazításokra vonatkozó ajánlásokat tesz, ideértve a célkitűzések esetleges kiigazítását is.

         Valamely tag távolléte az egyhangú szavazást nem zárja ki.
   (2)   Az elnök megállapítja, hogy a tanácskozáson való részvételre jogosult államok képviselőinek többsége jelen van.
   (3)   Valamennyi eljárási kérdést az ülésen jelen lévő tagok egyszerű többségi szavazatával kell rendezni.
   (4)   Dánia nem vesz részt a Bizottság határozatainak meghozatalában.
   6. cikk
   Titoktartás
   (1)   A HFB üléseire és eljárási rendjére a Tanács biztonsági szabályzatát kell alkalmazni. Különösen a bizottság képviselőinek a megfelelő biztonsági átvilágítással kell rendelkezniük.
   (2)   A HFB tanácskozásaira a szakmai titoktartási kötelezettség vonatkozik, kivéve ha a HFB egyhangúlag másként határoz.
   7. cikk
   Hatálybalépés
   Ez a határozat az elfogadása napján lép hatályba.

      Kelt Brüsszelben, 2006. május 30-án.

            a Politikai és Biztonsági Bizottság részéről

            az elnök

         J. KUGLITSCH

      (1)  HL L 116., 2006.4.29., 98. o.

      MELLÉKLET
      A 2. cikk (1) bekezdésében említett harmadik államok

                  —

                  Törökország


title: A Bizottság határozata ( 2011. augusztus 29. ) fizetési rendszerekkel foglalkozó piaci szakértői csoport felállításáról

text:
               30.8.2011

               HU

               Az Európai Unió Hivatalos Lapja

               C 253/3

         A BIZOTTSÁG HATÁROZATA
   (2011. augusztus 29.)
   fizetési rendszerekkel foglalkozó piaci szakértői csoport felállításáról
   2011/C 253/04
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az Unió egyik fő célja a belső piac megfelelő működésének biztosítása, a belső piacnak pedig alapvető részét képezik a fizetési szolgáltatások. A gyors innováció és technológiai fejlődés korában a belső piac szempontjából fontos, hogy megbízható, felhasználóbarát, hatékony és biztonságos fizetési rendszerek működjenek, amelyek a szolgáltatók és a felhasználók javát egyaránt szolgálják.

               (2)

               A jobb szabályozás elveivel összhangban a Bizottság a fizetési rendszerekre vonatkozó politika kidolgozása során nagy fontosságot tulajdonít az érintett felekkel – különösen a fizetési szolgáltatókkal és a felhasználókkal, ezen belül a fogyasztókkal és a civil társadalom más képviselőivel – folytatott megfelelő konzultációnak. E célból a Bizottságnak szüksége lehet egy szakértőket magában foglaló tanácsadó testület véleményének kikérésére.

               (3)

               Ezért a 2009/72/EK bizottsági határozat (1) fizetési rendszerekkel foglalkozó piaci szakértői csoport felállításáról rendelkezett.

               (4)

               Ahogyan azt a pénzügyi szolgáltatásokra vonatkozó szakpolitikáról (2005–2010) szóló fehér könyvben kijelentette, a Bizottság nagy fontosságot tulajdonít annak, hogy a szakpolitika kidolgozása és végrehajtása során a felhasználók véleménye kellő mértékben figyelembevételre kerüljön. Ezért fontos, hogy a csoport megfelelően tudja képviselni az érdekelt felek szempontjait. A Bizottság véleménye szerint jelenlegi összetételében a csoport nem képviseli kellő mértékben a felhasználók, és különösen a fogyasztók szempontjait. A csoport összetételét át kell tehát alakítani, hogy a fizetési rendszerek szolgáltatói és felhasználói kiegyensúlyozottabb módon legyenek képviselve, és növekedjen a fogyasztókat képviselő tagok száma.

               (5)

               A csoportot a fizetési rendszerek területén megfelelő szaktudással rendelkező személyeknek kell alkotniuk. A csoportot mindazonáltal kizárólag a magánszféra érdekelt feleinek képviselőiből kell összeállítani, mivel az állami hatóságok és a központi bankok már rendelkeznek saját tanácsadó csoporttal a fizetési rendszerek területén.

               (6)

               A csoportnak a fizetési rendszereket érintő szakpolitika előkészítésében és végrehajtásában kell segítenie a Bizottságot.

               (7)

               A 2001/844/EK, ESZAK, Euratom bizottsági határozattal (2) a Bizottság eljárási szabályzatához csatolt mellékletben megállapított bizottsági biztonsági szabályok sérelme nélkül meg kell állapítani azokat a szabályokat, amelyek szerint a tagok információkat hozhatnak nyilvánosságra.

               (8)

               A személyes adatoknak a csoport tevékenysége keretében történő feldolgozására a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletet (3) kell alkalmazni.

               (9)

               A fizetési rendszerekkel foglalkozó piaci szakértői csoport felállításáról szóló, 2008. december 15-i 2009/72/EK bizottsági határozatot hatályon kívül kell helyezni.

               (10)

               E határozat alkalmazását célszerű határozott időtartamhoz kötni. A Bizottság kellő időben megvizsgálja, hogy indokolt-e ezt az időtartamot meghosszabbítani,

         A KÖVETKEZŐKÉPPEN HATÁROZOTT:
   1. cikk
   Tárgy
   Ez a határozat létrehozza a fizetési rendszerekkel foglalkozó piaci szakértői csoportot (a továbbiakban: a csoport).
   2. cikk
   Feladat
   A csoport feladatai a következők:

               1.

               a Bizottság segítése a fizetési rendszereket érintő jogi aktusok vagy szakpolitikai kezdeményezések előkészítése során, beleértve a pénzforgalmi ágazathoz és a felhasználókhoz kapcsolódó, csalások megelőzésére vonatkozó kérdéseket;

               2.

               véleményformálás a szóban forgó szakpolitika gyakorlati végrehajtására vonatkozóan;

               3.

               véleménycsere a legújabb bevált gyakorlatokról, és a piac szempontjából esetlegesen problémát jelentő kérdések nyomon követése.

         3. cikk
   Konzultáció
   A Bizottság a fizetési rendszereket illetően bármilyen kérdésben konzultálhat a csoporttal, beleértve a pénzforgalmi ágazathoz és a felhasználókhoz kapcsolódó, csalások megelőzésére vonatkozó kérdéseket is.
   4. cikk
   Tagság, a tagok kinevezése
   (1)   A csoport legfeljebb 40 tagból áll.
   (2)   A csoport tagjait a Bizottság nevezi ki olyan szakértők közül, akik a 2. cikk (1) bekezdésében említett területeken szakértelemmel rendelkeznek és akik jelentkeztek a pályázati felhívásra. A tagok a 2. cikk (1) bekezdésében említett területeken tudományos háttérrel vagy elismert szakértelemmel rendelkező egyének vagy az alábbi területek képviselői lehetnek:

               a)

               a pénzforgalmi ágazat, beleértve a vállalatokat, valamint a munkavállalókat képviselő szervezeteket és egyesületeket;

               b)

               a fizetési szolgáltatások felhasználói, beleértve a vállalatokat, szervezeteket és fogyasztókat;

               c)

               a pénzforgalmi csalások megelőzésében aktívan részt vevő magánszervezetek.

         (3)   A tagoknak kiegyensúlyozott arányban kell képviselniük a pénzforgalmi ágazatot és a fizetési szolgáltatások felhasználóit. A csoport legalább tizenöt tagja a fizetési szolgáltatások felhasználóit képviseli, közülük hét pedig a fogyasztókat. A csoport legalább tizenöt tagja a pénzforgalmi ágazatot képviseli. Tudományos szakembereknek és a pénzforgalmi csalások megelőzésében aktívan részt vevő magánszervezetek tagjainak szintén képviselve kell lenniük a csoportban.
   (4)   A pénzforgalmi ágazatot, a fizetési szolgáltatások felhasználóit vagy a pénzforgalmi csalások megelőzésében aktívan részt vevő magánszervezeteket képviselő tagokat a megbízható, felhasználóbarát, hatékony és biztonságos fizetési rendszerek iránti közös érdeket képviselő magánszemélyekként nevezik ki. A tudományos háttérrel vagy elismert szakértelemmel rendelkező tagokat személyes minőségükben nevezik ki.
   (5)   A tagok megbízatása négy évre szól. A tagok mindaddig hivatalban maradnak, amíg helyükre új tagot nem neveznek ki, illetőleg amíg hivatali idejük tart.
   (6)   Rendelkezni lehet a tagok számának megfelelő számú póttag kinevezéséről. A póttagok kinevezésére ugyanazon feltételek vonatkoznak, mint a tagokéra. A póttagok automatikusan helyettesítik a hiányzó vagy akadályoztatott tagokat. A megfelelőnek bizonyuló, de ki nem nevezett szakértők várólistára (a továbbiakban: a lista) kerülhetnek, amelyről a Bizottság az egyes tagok helyére kinevezendő új tagokat választhatja ki.
   (7)   A csoport tevékenységéhez érdemben hozzájárulni már nem tudó, illetve a tisztségéről lemondó, vagy az e cikk (2) bekezdésében vagy a Szerződés 339. cikkében előírt feltételeket nem teljesítő tag helyére annak hivatali idejének hátralevő részére a Bizottság új tagot nevezhet ki. A Bizottság az új tagokat a listáról választhatja ki.
   (8)   A személyes minőségükben kinevezett tagok függetlenül, a közérdek szolgálatában járnak el.
   (9)   Az érdekcsoportok valamelyikét képviselő személyek és a személyes minőségükben kinevezett tagok neve közzétételre kerül a Bizottság szakértői csoportjai és az egyéb hasonló entitások nyilvántartásában.
   (10)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   A csoport elnöke a Bizottság képviselője.
   (2)   A csoport feladatkörébe tartozó egyedi kérdések tanulmányozására – a Bizottsággal egyetértésben – alcsoportokat lehet létrehozni, amelyeket feladataik teljesítését követően feloszlatnak.
   (3)   A Bizottság képviselője meghatározott szaktudással rendelkező szakértőket vagy megfigyelőket kérhet fel a csoport és az alcsoportok munkájában való részvételre.
   (4)   A csoport vagy alcsoport tanácskozásain való részvétel során szerzett információk nem terjeszthetők, amennyiben a Bizottság bizalmasnak nyilvánítja azokat.
   (5)   A csoport és az alcsoportok rendszerint bizottsági helyszínen üléseznek, a Bizottság által meghatározott formában és időrendnek megfelelően. A csoport titkársági feladatait a Bizottság látja el. A csoport és alcsoportjai ülésein az adott terület iránt érdeklődő bizottsági tisztviselők is részt vehetnek.
   (6)   A csoport a szakértői csoportokra vonatkozó egységes eljárási szabályzat alapján elfogadja saját eljárási szabályzatát.
   (7)   A Bizottság az adott dokumentum eredeti nyelvén az interneten közzéteheti a csoport összefoglalóit, megállapításait, részmegállapításait vagy munkadokumentumait.
   6. cikk
   Az ülésekkel kapcsolatos kiadások
   (1)   A csoport tevékenységeiben részt vevők szolgálataikért nem részesülnek javadalmazásban.
   (2)   A csoport munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   Az említett költségeket az éves forrásfelosztási eljárás keretében megállapított, rendelkezésre álló előirányzatok erejéig térítik vissza.
   7. cikk
   Hatályon kívül helyezés
   A 2009/72/EK határozat hatályát veszti.
   8. cikk
   Alkalmazandóság
   Ezt a határozatot 2015. december 31-ig kell alkalmazni.

      Kelt Brüsszelben, 2011. augusztus 29-én.

            a Bizottság részéről

         Michel BARNIER

            a Bizottság tagja

      (1)  HL L 24., 2009.1.28., 15. o.

      (2)  HL L 317., 2001.12.3., 1. o.

      (3)  HL L 8., 2001.1.12., 1. o.


title: A Tanács 2005/593/KKBP határozata (2005. július 18.) az Európai Unió és a Chilei Köztársaság között a Chilei Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről szóló megállapodás megkötéséről#Megállapodás az Európai Unió és a Chilei Köztársaság között a Chilei Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről

text:
               3.8.2005

               HU

               Az Európai Unió Hivatalos Lapja

               L 202/39

         A TANÁCS 2005/593/KKBP HATÁROZATA
   (2005. július 18.)
   az Európai Unió és a Chilei Köztársaság között a Chilei Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2004. július 12-én elfogadta az Európai Unió boszniai és hercegovinai katonai műveletéről szóló 2004/570/KKBP együttes fellépést (1).

               (2)

               Az együttes fellépés 11. cikke (3) bekezdésében foglaltaknak megfelelően a harmadik államok részvételére vonatkozó részletes szabályok az Európai Unióról szóló szerződés 24. cikke szerint megállapodás tárgyát képezik.

               (3)

               A Tanács 2004. szeptember 13-i felhatalmazását követően az elnökség a főtitkár/főképviselő támogatásával tárgyalásokat folytatott az Európai Unió és a Chilei Köztársaság között a Chilei Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről szóló megállapodás megkötéséről.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és a Chilei Köztársaság között a Chilei Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről szóló megállapodást az Európai Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személyt.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. július 18-án.

            a Tanács részéről

            az elnök

         J. STRAW

      (1)  HL L 252., 2004.7.28., 10. o.

   MEGÁLLAPODÁS
   az Európai Unió és a Chilei Köztársaság között a Chilei Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről
   AZ EURÓPAI UNIÓ (EU),
   egyrészről, és
   A CHILEI KÖZTÁRSASÁG,
   másrészről,
   a továbbiakban: a felek,
   FIGYELEMBE VÉVE:

               —

               hogy az Egyesült Nemzetek Biztonsági Tanácsa elfogadta az EUFOR létrehozásáról szóló, 2004. november 22-i 1575. (2004) számú határozatot,

               —

               az Európai Unió boszniai és hercegovinai katonai műveletéről szóló, 2004. július 12-i, 2004/570/KKBP együttes fellépésének (1) a Tanács általi elfogadását,

               —

               a Chilei Köztársaság felkérését az EU által vezetett műveletben való részvételre,

               —

               a haderő létrehozásának sikeres befejezését, valamint az EU műveleti parancsnok és az EU Katonai Bizottsága ajánlását a Chilei Köztársaság haderőinek az EU által vezetett műveletben való részvételével kapcsolatos megállapodásra vonatkozóan,

               —

               a Chilei Köztársaságnak az Európai Unió boszniai és hercegovinai katonai műveletéhez való hozzájárulása elfogadásáról szóló, 2004. szeptember 21-i BiH/1/2004 politikai és biztonsági bizottsági határozatot (2),

               —

               az Európai Uniónak Bosznia és Hercegovinában folytatott katonai művelete tekintetében a Hozzájáruló Felek Bizottságának létrehozásáról szóló, 2004. szeptember 29-i BiH/3/2004 politikai és biztonsági bizottsági határozatot (3),

         A KÖVETKEZŐKBEN ÁLLAPODTAK MEG:
   1. cikk
   Részvétel a műveletben
   (1)   A Chilei Köztársaság e megállapodás rendelkezéseivel és bármely szükséges végrehajtási rendelkezéssel összhangban csatlakozik az Európai Unió boszniai és hercegovinai katonai műveletéről szóló, 2004. július 12-i 2004/570/KKBP együttes fellépéshez, valamint bármely olyan együttes fellépéshez vagy határozathoz, amelynek elfogadásával az Európai Unió Tanácsa az EU katonai válságkezelési művelet meghosszabbításáról határoz.
   (2)   A Chilei Köztársaságnak az EU katonai válságkezelési művelethez való hozzájárulása nem érinti az Európai Unió döntéshozatali autonómiáját.
   (3)   A Chilei Köztársaság biztosítja, hogy az EU katonai válságkezelési műveletben részt vevő hadereje és állománya a misszióját a következőkkel összhangban teljesíti:

               —

               a 2004/570/KKBP együttes fellépés és annak lehetséges további módosításai,

               —

               a műveleti terv,

               —

               végrehajtási intézkedések.

         (4)   A 4. cikk (1) bekezdésének sérelme nélkül, a Chilei Köztársaság által a művelethez biztosított haderő és állomány a megbízatását kizárólag az EU katonai válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít.
   (5)   A Chilei Köztársaság bármely, a műveletben való részvételében bekövetkező változásról kellő időben tájékoztatja az EU műveleti parancsnokot.
   2. cikk
   Haderők jogállása
   (1)   A Chilei Köztársaság részéről az EU katonai válságkezelési művelethez biztosított haderő és állomány jogállását az Egyesült Nemzetek Biztonsági Tanácsa 2004. november 22-i, 1575. (2004) számú határozata (12) bekezdésének rendelkezéseivel összhangban kell szabályozni.
   (2)   A Bosznia és Hercegovina területén kívül található parancsnokságokhoz vagy parancsnoki elemekhez biztosított haderők és állomány jogállására az érintett parancsnokságok és a parancsnoki elemek, valamint a Chilei Köztársaság közötti megállapodásokat kell alkalmazni.
   (3)   Az e cikk (1) bekezdésében említett, a haderők jogállásáról szóló rendelkezések sérelme nélkül a Chilei Köztársaság hatáskört gyakorol az EU katonai válságkezelési műveletben részt vevő haderejét és állományát illetően.
   (4)   A Chilei Köztársaság felel az EU katonai válságkezelési műveletben való részvétellel kapcsolatos bármely, a saját haderejének és állományának bármely tagjától érkező vagy vele kapcsolatos követelés kielégítéséért. A Chilei Köztársaság felel a hadereje és állománya bármely tagja ellen irányuló – különösen jogi vagy fegyelmi – eljárások megindításáért, saját törvényeivel és rendelkezéseivel összhangban.
   (5)   A Chilei Köztársaság vállalja, hogy e megállapodás aláírásakor nyilatkozatot tesz arra vonatkozóan, hogy az EU katonai válságkezelési műveletben részt vevő bármely állam elleni igényekről lemond.
   (6)   Az Európai Unió vállalja annak biztosítását, hogy ezen megállapodás aláírásakor a tagállamok nyilatkozatot tesznek az igényekről való lemondásra vonatkozólag a Chilei Köztársaságnak az EU katonai válságkezelési műveletben való részvételét illetően.
   3. cikk
   Minősített információ
   (1)   A Chilei Köztársaság megteszi a szükséges intézkedéseket annak biztosítása érdekében, hogy az EU minősített információ az Európai Unió Tanácsának a 2001. március 19-i 2001/264/EK tanácsi határozatban (4) foglalt biztonsági szabályainak és az illetékes hatóságok – ideértve az EU műveleti parancsnokot – által kibocsátott további iránymutatásoknak megfelelő védelemben részesüljön.
   (2)   Amennyiben az EU és a Chilei Köztársaság között megállapodás jön létre a minősített információ cseréjére vonatkozó biztonsági eljárásokat illetően, úgy a megállapodás rendelkezéseit az EU katonai válságkezelési művelettel összefüggésben is alkalmazni kell.
   4. cikk
   A parancsnoklás rendje
   (1)   Az EU katonai válságkezelési műveletben részt vevő haderő és állomány egésze teljes mértékben saját nemzeti hatóságának parancsnoksága alatt áll.
   (2)   A nemzeti hatóságok a haderejük és állományuk műveleti és harcászati parancsnokságát és/vagy ellenőrzését átruházzák az EU műveleti parancsnokra. Az EU műveleti parancsnok jogosult hatáskörét átruházni.
   (3)   A Chilei Köztársaságot a művelet napi irányításának terén ugyanolyan jogok illetik meg és ugyanolyan kötelezettségek terhelik, mint az Európai Uniónak a műveletben részt vevő tagállamait.
   (4)   Az EU műveleti parancsnok, a Chilei Köztársasággal folytatott tárgyalásokat követően, bármikor kérheti a Chilei Köztársaság hozzájárulásának visszavonását.
   (5)   A Chilei Köztársaság saját nemzeti kontingensének az EU katonai válságkezelési műveletben való képviseletére katonai főképviselőt nevez ki. A katonai főképviselő konzultál az EU haderőparancsnokával a műveletet érintő valamennyi kérdésben, továbbá felel a kontingens fegyelméért.
   5. cikk
   Pénzügyi szempontok
   (1)   A Chilei Köztársaság viseli a műveletben való részvételével kapcsolatos valamennyi költséget, azon költségek kivételével, amelyek a megállapodás 1. cikke (1) bekezdésében említett jogi eszközök, valamint az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának létrehozásáról szóló, 2004. február 23-i 2004/197/KKBP tanácsi határozat (5) értelmében közös finanszírozásban részesülnek.
   (2)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén a Chilei Köztársaság – felelőssége megállapítása esetén – kártérítést fizet e megállapodás 2. cikke (1) bekezdésében említett, a haderők jogállására vonatkozó rendelkezésekben meghatározott feltételek szerint.
   6. cikk
   A megállapodás végrehajtására vonatkozó rendelkezések
   Az e megállapodás végrehajtása során szükséges bármely technikai és igazgatási megállapodás az Európai Unió Tanácsa főtitkára/a közös kül- és biztonságpolitika főképviselője és a Chilei Köztársaság megfelelő hatóságai között jön létre.
   7. cikk
   A szerződéses kötelezettségek nem teljesítése
   Amennyiben az egyik fél nem teljesíti az előző cikkekben meghatározott kötelességeit, úgy a másik fél ezt a megállapodást egy hónappal korábban megküldött előzetes értesítéssel felmondhatja.
   8. cikk
   A jogviták rendezése
   Az e megállapodás értelmezésével vagy alkalmazásával kapcsolatos vitákat a felek egymás között diplomáciai úton rendezik.
   9. cikk
   Hatálybalépés
   (1)   Ez a megállapodás az azt követő első hónap első napján lép hatályba, amely során a felek kölcsönösen értesítik egymást a hatálybalépéshez szükséges belső eljárások befejezéséről.
   (2)   Ez a megállapodás a Chilei Köztársaságnak a művelethez való hozzájárulása idejére marad hatályban.

      Kelt Brüsszelben, 2005. július 25-én, angol nyelven, négy példányban.

            az Európai Unió részéről

            a Chilei Köztársaság részéről

      (1)  HL L 252., 2004.7.28., 10. o.

      (2)  HL L 324., 2004.10.27., 20. o.

      (3)  HL L 325., 2004.10.28., 64. o. A BiH/5/2004 határozattal (HL L 357., 2004.12.2., 39. o.) módosított határozat.

      (4)  HL L 101., 2001.4.11., 1. o. A 2004/194/EK határozattal (HL L 63., 2004.2.28., 48. o.) módosított határozat.

      (5)  HL L 63., 2004.2.28., 68. o.

   A 2. cikk (5) és (6) bekezdésében említett
   NYILATKOZATOK
   Az EU-tagállamok nyilatkozata:
   „Az Európai Unió boszniai és hercegovinai katonai műveletről szóló, 2004. július 12-i 2004/570/KKBP EU együttes fellépést alkalmazó EU-tagállamok, a belső jogrendjük által megengedett mértékben, lehetőség szerint igyekeznek lemondani a Chilei Köztársasággal szemben – saját állományuk tagjának sérülése, halála vagy a tulajdonukat képező és az EU válságkezelési művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az állománynak a Chilei Köztársaságból származó tagja az EU válságkezelési művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét,

               —

               vagy a Chilei Köztársaság tulajdonát képező vagyontárgy használata okozta, amennyiben a vagyontárgyat a művelettel kapcsolatban használták, kivéve az ezen vagyontárgyat használó EU válságkezelési művelet állománya Chilei Köztársaságból származó tagjának súlyos gondatlansága vagy szándékos kötelezettségszegése esetét.”

         A Chilei Köztársaság nyilatkozata:
   „Az Európai Unió boszniai és hercegovinai katonai műveletről szóló, 2004. július 12-i 2004/570/KKBP EU együttes fellépést alkalmazó Chilei Köztársaság, a belső jogrendje által megengedett mértékben, lehetőség szerint igyekszik lemondani az EU válságkezelési műveletben részt vevő bármely más állammal szemben – saját állománya tagjának sérülése, halála vagy a saját tulajdonát képező és az EU válságkezelési művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az állomány tagja hivatali kötelessége teljesítése során, az EU válságkezelési művelettel kapcsolatban okozta, kivéve a súlyos gondatlanság vagy szándékos kötelezettségszegés esetét, vagy

               —

               bármely, az EU válságkezelési műveletben részt vevő államok tulajdonában lévő vagyontárgy használata okozta, amennyiben a vagyontárgyat a művelettel kapcsolatban használták, kivéve az ezen vagyontárgyat használó EU válságkezelési művelet állományának súlyos gondatlansága vagy szándékos kötelességszegése esetét.”


title: 2010/248/: A Tanács határozata ( 2010. április 26. ) a Tanács Főtitkárságához kirendelt nemzeti szakértőkre és nemzeti katonai állományra vonatkozó szabályokról szóló 2003/479/EK határozatban és a 2007/829/EK határozatban megállapított juttatások kiigazításáról

text:
               1.5.2010

               HU

               Az Európai Unió Hivatalos Lapja

               L 110/31

         A TANÁCS HATÁROZATA
   (2010. április 26.)
   a Tanács Főtitkárságához kirendelt nemzeti szakértőkre és nemzeti katonai állományra vonatkozó szabályokról szóló 2003/479/EK határozatban és a 2007/829/EK határozatban megállapított juttatások kiigazításáról
   (2010/248/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 41. cikke (1) bekezdésére,
   tekintettel az Európai Unió működéséről szóló szerződésre és különösen annak 240. cikke (2) bekezdésére,
   mivel:

               (1)

               A 2003/479/EK tanácsi határozat (1) 15. cikkének (7) bekezdése és a 2007/829/EK tanácsi határozat (2) 15. cikkének (6) bekezdése előírja, hogy a napi és a havi juttatásokat évente, visszamenőleges hatály nélkül, az Európai Unió brüsszeli és luxembourgi tisztviselői alapilletményének változása alapján kell kiigazítani.

               (2)

               A Tanács által 2009. december 23-án elfogadott, az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2009. július 1-jétől kezdődő hatállyal történő kiigazításáról szóló 1296/2009/EU, Euratom rendelet (3) 1,85 %-os kiigazítást alkalmaz,

         ELFOGADTA EZT A HATÁROZATOT:
   1. cikk
   (1)   A 2003/479/EK határozat 15. cikke (1) bekezdésében és a 2007/829/EK határozat 15. cikke (1) bekezdésében a 30,75 EUR helyébe a 31,32 EUR összeg, a 122,97 EUR helyébe pedig a 125,25 EUR összeg lép.
   (2)   A 2003/479/EK határozat 15. cikke (2) bekezdésében és a 2007/829/EK határozat 15. cikke (2) bekezdésében a táblázat helyére az alábbi táblázat lép:

                  „A származási hely és a kiküldetés helye közötti távolság
                  (km)

                  Összeg euróban

                  0-150

                  0,00

                  > 150

                  80,50

                  > 300

                  143,12

                  > 500

                  232,59

                  > 800

                  375,71

                  > 1 300

                  590,40

                  > 2 000

                  706,72“

   (3)   A 2003/479/EK határozat 15. cikke (4) bekezdésében a 30,75 EUR helyébe a 31,32 EUR összeg lép.
   2. cikk
   Ez a határozat az elfogadását követő hónap első napján lép hatályba.

      Kelt Luxembourgban, 2010. április 26-án.

            a Tanács részéről

            az elnök

         M. Á. MORATINOS

      (1)  HL L 160., 2003.6.28., 72. o.

      (2)  HL L 327., 2007.12.13., 10. o.

      (3)  HL L 348., 2009.12.29., 10. o.


title: 2006/451/EK: A Tanács határozata ( 2006. június 27. ) az Európai Unió Katonai Bizottsága elnökének kinevezéséről

text:
               1.7.2006

               HU

               Az Európai Unió Hivatalos Lapja

               L 179/55

      A TANÁCS HATÁROZATA

   (2006. június 27.)
   az Európai Unió Katonai Bizottsága elnökének kinevezéséről
   (2006/451/EK)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikke (1) bekezdésére,
   tekintettel az Európai Közösséget létrehozó szerződésre és különösen annak 207. cikkére,
   emlékeztetve az Európai Unió Katonai Bizottságának felállításáról szóló, 2001. január 22-i 2001/79/KKBP tanácsi határozatra (1),
   mivel:

               (1)

               A 2001/79/KKBP határozat 3. cikkének értelmében a Katonai Bizottság elnökét a Tanács nevezi ki a vezérkari főnökök szintjén megtartott bizottsági ülés ajánlásai alapján.

               (2)

               A vezérkari főnökök szintjén megtartott bizottsági ülés 2006. május 11-én azt ajánlotta, hogy Henri BENTÉGEAT vezérezredest nevezzék ki az Európai Unió Katonai Bizottságának elnökévé,

         A KÖVETKEZŐKÉPPEN HATÁROZOTT:
   1. cikk
   Henri BENTÉGEAT vezérezredes 2006. november 6-tól számított hároméves időtartamra az Európai Unió Katonai Bizottságának elnöke.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2006. június 27-én.

            a Tanács részéről

            az elnök

         J. PRÖLL

      (1)  HL L 27., 2001.1.30., 4. o.


title: A Tanács határozata ( 2006. szeptember 18. ) az Euratom Ellátási Ügynökség tanácsadó bizottsága egy tagjának kinevezéséről

text:
               6.10.2006

               HU

               Az Európai Unió Hivatalos Lapja

               C 241/3

      A TANÁCS HATÁROZATA

   (2006. szeptember 18.)
   az Euratom Ellátási Ügynökség tanácsadó bizottsága egy tagjának kinevezéséről
   (2006/C 241/03)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre, különösen annak 54. cikke második és harmadik albekezdésére,
   tekintettel az Euratom Ellátási Ügynökség alapszabályának (1) X. cikkére, amelyet legutóbb az 1995. január 1-jei 95/1/EK, Euratom, ESZAK határozat (2) módosított,
   tekintettel az Euratom Ellátási Ügynökség tanácsadó bizottsága tagjainak kinevezéséről szóló, 2005. július 12-i tanácsi határozatra (3),
   tekintettel a Bizottság véleményére,
   mivel:

               (1)

               Mike TRAVIS lemondását követően a fent említett bizottság egy tagjának helye betöltetlen maradt, és erről a Tanácsot 2006. január 18-án tájékoztatták.

               (2)

               E helyet következésképpen be kell tölteni.

               (3)

               Az Egyesült Királyság kormánya 2006. január 18-án benyújtotta jelölését,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Martin OLIVA-t nevezi ki az Euratom Ellátási Ügynökség tanácsadó bizottsága tagjává a hivatali idő fennmaradó részére, azaz 2007. március 28-ig.

      Kelt Brüsszelben, 2006. szeptember 18-án.

            a Tanács részéről

            az elnök

         J. KORKEAOJA

      (1)  HL 27., 1958.12.6., 534/58. o.

      (2)  HL L 1., 1995.1.1., 1. o.

      (3)  HL C 178., 2005.7.20., 1. o.


title: 2009/871/EK: A Bizottság határozata ( 2009. november 30. ) az előcsatlakozási időszakban az előcsatlakozási támogatási eszköz (IPA) mezőgazdaságra és vidékfejlesztésre vonatkozó V. alkotóeleméhez kapcsolódó támogatás irányításának a 101. és 103. előcsatlakozási intézkedés tekintetében a Horvát Köztársaságra történő átruházásáról

text:
               2.12.2009

               HU

               Az Európai Unió Hivatalos Lapja

               L 315/15

      A BIZOTTSÁG HATÁROZATA

   (2009. november 30.)
   az előcsatlakozási időszakban az előcsatlakozási támogatási eszköz (IPA) mezőgazdaságra és vidékfejlesztésre vonatkozó V. alkotóeleméhez kapcsolódó támogatás irányításának a 101. és 103. előcsatlakozási intézkedés tekintetében a Horvát Köztársaságra történő átruházásáról
   (2009/871/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egy előcsatlakozási támogatási eszköz (IPA) létrehozásáról szóló, 2006. július 17-i 1085/2006/EK tanácsi rendeletre (1),
   tekintettel az egy előcsatlakozási támogatási eszköz (IPA) létrehozásáról szóló 1085/2006/EK tanácsi rendelet végrehajtásáról szóló, 2007. június 12-i 718/2007/EK bizottsági rendeletre (2) és különösen annak 18. és 186. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (a továbbiakban: a költségvetési rendelet) (3) és különösen annak 53. cikke c) pontjára és 56. cikke (2) bekezdésére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (a továbbiakban: a végrehajtási szabályok) (4) és különösen annak 35. cikkére,
   mivel:

               (1)

               Az 1085/2006/EK rendelet meghatározza a tagjelölt és a potenciális tagjelölt országok számára a 2007–2013 időszakban nyújtandó előcsatlakozási támogatás célkitűzéseit és fő elveit, és a Bizottságot nevezi meg a végrehajtásért felelős szervként.

               (2)

               A 718/2007/EK rendelet 11., 12., 13., 14., 18. és 186. cikke lehetőséget ad a Bizottságnak arra, hogy az irányítási hatásköröket átruházza a kedvezményezett országra, és meghatározza az ilyen átruházás előcsatlakozási támogatási eszköz mezőgazdaságra és vidékfejlesztésre vonatkozó V. alkotóelemével kapcsolatos követelményeit.

               (3)

               A 718/2007/EK rendelet 7. cikke szerint a Bizottság és a kedvezményezett ország keretmegállapodást köt annak érdekében, hogy meghatározzák a kedvezményezett ország számára nyújtandó EK pénzügyi támogatásra vonatkozó együttműködés szabályait. A keretmegállapodást szükség esetén kiegészítheti ágazati megállapodás vagy az egyes alkotóelemekre jellemző rendelkezéseket tartalmazó ágazati megállapodások.

               (4)

               Az irányítási hatáskörök kedvezményezett országra történő átruházásához teljesülnie kell a költségvetési rendelet 53. cikke c) pontjában és 56. cikke (2) bekezdésében, valamint a végrehajtási szabályok 35. cikkében megállapított feltételeknek.

               (5)

               A Horvát Köztársaság kormánya és az Európai Közösségek Bizottsága között 2007. december 17-én létrejött az előcsatlakozási támogatási eszköz (IPA) alapján történő támogatás végrehajtása keretében a Horvát Köztársaságnak nyújtandó EK pénzügyi támogatásra vonatkozó együttműködés szabályairól szóló keretmegállapodás.

               (6)

               A Horvát Köztársaság IPA keretében finanszírozott Mezőgazdasági és Vidékfejlesztési Programját (a továbbiakban: IPARD-program), amely a 718/2007/EK rendelet 184. cikkének megfelelően tartalmazza az évente nyújtandó közösségi hozzájárulásra vonatkozó tervet, valamint a finanszírozási megállapodást, a 2008. február 25-i C(2008) 690 bizottsági határozat hagyta jóvá az 1085/2006/EK rendelet 7. cikke (3) bekezdésével összhangban.

               (7)

               A keretmegállapodás rendelkezéseit kiegészíti az Európai Közösség részéről és nevében az Európai Közösségek Bizottsága, valamint a Horvát Köztársaság nevében a Horvát Köztársaság kormánya között 2009. január 12-én létrejött, a Horvát Köztársaság előcsatlakozási támogatási eszköz (IPA) keretében finanszírozott Mezőgazdasági és Vidékfejlesztési IPARD-programja végrehajtására és megvalósítására alkalmazandó különös rendelkezéseket meghatározó ágazati megállapodás.

               (8)

               Az IPARD-program utolsó módosítása 2009. szeptember 10-én a C(2009) 6770 bizottsági határozattal történt.

               (9)

               A 718/2007/EK bizottsági rendelet 21. cikke értelmében a kedvezményezett ország kijelöli az IPARD-program végrehajtásáért felelős szerveket és hatóságokat: az illetékes akkreditációs tisztviselőt, a nemzeti programengedélyezőt, a nemzeti alapot, az irányító hatóságot, az IPARD-hivatalt és az ellenőrző hatóságot.

               (10)

               Horvátország kormánya a Nemzeti Alap nevű, az államkincstár egy pénzügyminisztériumon belüli szervezeti egységét jelölte ki nemzeti alapként, mely az ágazati megállapodás 1. számú mellékletében meghatározott funkciókat és feladatokat fogja ellátni.

               (11)

               Horvátország kormánya a Piaci és Strukturális Agrártámogatási Főosztályt, a Mezőgazdasági, Halászati és Vidékfejlesztési Minisztérium egyik szervezeti egységét jelölte ki IPARD-hivatalként, amely az ágazati megállapodás 1. számú mellékletében meghatározott funkciókat és feladatokat fogja ellátni.

               (12)

               Horvátország kormánya a Mezőgazdasági, Halászati és Vidékfejlesztési Minisztériumon belül működő Vidékfejlesztési Főosztály – Sapard/IPARD-program Irányító Hatóságot jelölte ki irányító hatóságként, amely az ágazati megállapodás 1. számú mellékletében meghatározott funkciókat és feladatokat fogja ellátni.

               (13)

               Az illetékes akkreditációs tisztviselő 2008. november 12-én értesítette az Európai Bizottságot a nemzeti programengedélyező és a nemzeti alap akkreditációjáról, a 718/2007/EK rendelet 12. cikkének (3) bekezdésével összhangban.

               (14)

               Az illetékes akkreditációs tisztviselő 2008. november 12-én értesítette az Európai Bizottságot az IPA vidékfejlesztésre vonatkozó V. alkotóelemének irányításáért és végrehajtásáért felelős lebonyolító szervezet akkreditációjáról, a 718/2007/EK rendelet 13. cikke (3) bekezdésével összhangban.

               (15)

               Az IPARD-hivatal feladatait ellátó Piaci és Strukturális Agrártámogatási Főosztály és az irányító hatósági feladatokat ellátó Vidékfejlesztési Főosztály – Sapard/IPARD-program Irányító Hatóság lesz felelős az IPARD-program hét intézkedése közül a nemzeti programengedélyező által akkreditált három intézkedés – 101. „Mezőgazdasági üzemekben végrehajtott, a strukturális alkalmazkodást vagy a közösségi előírásoknak való megfelelést szolgáló beruházások”, 103. „A mezőgazdasági és halászati termékek feldolgozása és forgalmazása területén végrehajtott beruházások e tevékenységek strukturális alkalmazkodása és a közösségi előírásoknak való megfelelés érdekében” és 301. „A vidéki infrastruktúra javítása és fejlesztése” – programban meghatározottak szerinti végrehajtásáért.

               (16)

               A horvát hatóságok 2009. március 16-án benyújtották a Bizottságnak a támogatható kiadások felsorolását, az ágazati megállapodás 32. cikke (3) bekezdésének megfelelően. A Bizottság 2009. április 8-án jóvá hagyta ezt a listát.

               (17)

               A keretmegállapodás 19. cikke (1) bekezdésében foglalt követelmények figyelembevétele érdekében a jelen határozat alapján a 718/2007/EK rendelet 172. cikke (3) bekezdése c) pontjában említett általános költségek kivételével az átruházásról szóló határozat keltét megelőzően felmerült kiadások nem támogathatók közösségi társfinanszírozás keretében. Csak a megbízható pénzgazdálkodás és különösen a gazdaságosság és költséghatékonyság elveivel összhangban álló kiadások támogathatók.

               (18)

               A 718/2007/EK rendelet rendelkezik arról, hogy a 718/2007/EK rendelet 18. cikke (2) bekezdésében említett előzetes jóváhagyás követelményétől az érintett irányítási és ellenőrzési rendszerek hatékony működésének eseti vizsgálata alapján el lehet tekinteni, és meghatározza az említett vizsgálat elvégzésének részletes szabályait.

               (19)

               A 718/2007/EK rendelet 14. és 18. cikke értelmében a 718/2007/EK rendelet 11., 12. és 13. cikkében említett akkreditációk áttekintése, valamint az érintett szervek és hatóságok nemzeti programengedélyező által benyújtott kérelemben bemutatottak szerinti eljárásainak és struktúráinak vizsgálata a helyszíni ellenőrzéseket is beleértve megtörtént.

               (20)

               Mindazonáltal a Bizottság által a 101. „Mezőgazdasági üzemekben végrehajtott, a strukturális alkalmazkodást vagy a közösségi előírásoknak való megfelelést szolgáló beruházások” és a 103. „A mezőgazdasági és halászati termékek feldolgozása és forgalmazása területén végrehajtott beruházások e tevékenységek strukturális alkalmazkodása és a közösségi előírásoknak való megfelelés érdekében” intézkedések vonatkozásában elvégzett ellenőrzések egy minden fontos elemet tekintve működőképes, de még nem működő rendszeren alapulnak.

               (21)

               Noha ez a határozat az ellenőrző hatóságra nem terjed ki, a helyszíni ellenőrzések során annak az értékelésére is sor került, hogy az irányítás átruházásához szükséges akkreditációs csomag Bizottságnak történő benyújtásának időpontjára milyen szinten képes majd feladatait működésében független ellenőrző szervként ellátni.

               (22)

               A helyszíni ellenőrzések során Horvátország a költségvetési rendelet 56. cikke (2) bekezdésében és a 718/2007/EK rendelet 11., 12. és 13. cikkeiben foglalt követelményeknek való megfelelésének értékelésére is sor került.

               (23)

               Az értékelés azt mutatta, hogy Horvátország megfelel a 101. és 103. intézkedések követelményeinek. Az IPARD-hivatal feladatait ellátó Piaci és Strukturális Agrártámogatási Főosztály viszont még nem teljesítette megfelelően a horvátországi program 301. intézkedésének végrehajtása keretében általa ellátandó feladatokra vonatkozó akkreditációs követelményeket.

               (24)

               Ezért helyénvaló a 718/2007/EK rendelet 18. cikke (1) bekezdésében és a költségvetési rendelet 165. cikkében említett előzetes jóváhagyási követelményektől eltekinteni, és a horvátországi program 101. és 103. intézkedése vonatkozásában az irányítási hatásköröket a nemzeti programengedélyezőre, a nemzeti alapra, az IPARD-hivatalra és az irányító hatóságra decentralizált alapon átruházni,

         A KÖVETKEZŐKÉPPEN HATÁROZOTT:
   1. cikk
   (1)   Az előcsatlakozási támogatási eszköz (IPA) alapján az IPA mezőgazdaságra és vidékfejlesztésre vonatkozó V. alkotóeleme keretében nyújtandó támogatás irányítása átruházásra kerül az érintett szervekre az ebben a határozatban meghatározott feltételek mellett.
   (2)   A 101. „Mezőgazdasági üzemekben végrehajtott, a strukturális alkalmazkodást vagy a közösségi előírásoknak való megfelelést szolgáló beruházások” és 103. „A mezőgazdasági és halászati termékek feldolgozása és forgalmazása területén végrehajtott beruházások e tevékenységek strukturális alkalmazkodása és a közösségi előírásoknak való megfelelés érdekében” intézkedések tekintetében az irányítási, kifizetési és végrehajtási hatáskörök Horvát Köztársaságra történő átruházásának Bizottság általi előzetes jóváhagyására vonatkozó követelmény alkalmazásától a 718/2007/EK rendelet 18. cikkében foglaltak szerint el kell tekinteni.
   2. cikk
   E határozat alkalmazása a Horvát Köztársaság által az IPA V. alkotóeleme keretében támogatott program 101. és 103. intézkedésének irányítására kijelölt alábbi szervezetek, szervek és hatóságok közreműködésével történik:

               a)

               a nemzeti programengedélyező;

               b)

               a nemzeti alap;

               c)

               az IPA V. alkotóelemének lebonyolító szervezete:

                           —

                           az irányító hatóság,

                           —

                           az IPARD-hivatal.

         3. cikk
   (1)   Az irányítási hatáskörök az e határozat 2. cikkében meghatározott szervezetekre, szervekre és hatóságokra kerülnek átruházásra.
   (2)   A nemzeti hatóságok további ellenőrzéseket végeznek a határozat 2. cikkében meghatározott szervezetekre, szervekre és hatóságokra vonatkozóan az irányítási és ellenőrzési rendszerek kielégítő működésének biztosítása érdekében. Az ellenőrzéseket az 1. cikk (2) bekezdésében említett intézkedésekhez kapcsolódó kiadások megtérítését kérelmező első költségkimutatás benyújtása előtt kell elvégezni.
   4. cikk
   (1)   A 718/2007/EK rendelet 172. cikke (3) bekezdésének c) pontjában említett általános költségek kivételével a határozat kelte előtt felmerült kiadások egyetlen esetben sem támogathatók.
   (2)   Csak a megbízható pénzgazdálkodás és különösen a gazdaságosság és költséghatékonyság elveivel összhangban álló kiadások támogathatók.
   5. cikk
   Az IPARD-program keretében egyéni kedvezményezetteknek nyújtott támogatásról szóló bármely határozat sérelme nélkül a kiadások támogathatóságára a Horvátország által a 2009. március 16-án kelt, NP 018-04/09-01/106 besorolású, 525-12-3-0472/09-2 hivatkozási számú, a Bizottság által 2009. március 26-án a 8151. szám alatt nyilvántartásba vett levélben javasolt szabályok vonatkoznak.
   6. cikk
   (1)   A Bizottság a 718/2007/EK rendelet 17. cikkében foglaltak szerint figyelemmel kíséri az irányítási hatáskörök átruházásra vonatkozó követelmények teljesítését.
   (2)   Amennyiben a Bizottság a határozat végrehajtása során bármikor úgy vélné, hogy a Horvát Köztársaság már nem teljesíti az e határozat alapján fennálló kötelezettségeit, a Bizottság az irányítási hatáskörök visszavonásáról vagy felfüggesztéséről határozhat.

      Kelt Brüsszelben, 2009. november 30-án.

            a Bizottság részéről

         Mariann FISCHER BOEL

            a Bizottság tagja

      (1)  HL L 210., 2006.7.31., 82. o.

      (2)  HL L 170., 2007.6.29., 1. o.

      (3)  HL L 248., 2002.9.16., 1. o.

      (4)  HL L 357., 2002.12.31., 1. o.